Na temelju Zaključka o davanju suglasnosti na Prijedlog statutarne odluke o izmjenama i dopunama Statuta Srednje škole „Ivan Seljanec“ Križevci (KLASA: 012-03/15-01/19, URBROJ: 2137/1-06/05-16-8) od 3. ožujka 2016., Školski odbor Srednje škole «Ivan Seljanec» Križevci na sjednici održanoj 5. 4. 2016. godine usvojio je

STATUTARNU ODLUKU O IZMJENAMA I DOPUNAMA

STATUTA SREDNJE ŠKOLE „IVAN SELJANEC“ KRIŽEVCI

Članak 1.

U statutu (KLASA: 012-03/15-01/1; URBROJ: 2137-55-15-2 od 9. 4. 2015. i KLASA: 012-03/15-01/3; URBROJ: 2137-55-15-1 od 15. 12. 2015 – izmjene i dopune)u članku 15. iza stavka 4. dodaje se stavak 5. koji glasi: „ Za učenike koji nastavljaju obrazovanje za višu razinu kvalifikacije Škola organizira konzultativna predavanja u trajanju od tri (3) do deset (10) školskih sati ovisno o obujmu gradiva predmeta iz kojeg se polaže razlikovni ili predmetni ispit, o čemu odlučuje nastavničko vijeće.“

Članak 2.

U članku 24. iza stavka 3. dodaje se stavak 4. koji glasi: „ Učenik koji je stekao nižu razinu obrazovanja kao i učenik koji je završio obrazovni program u trajanju od tri godine ima pravo steći višu razinu kvalifikacije nastavljanjem obrazovanja odnosno polaganjem ispita.“

Članak 3.

U članku 102. stavku 2. u alineji 12. iza riječi „ispita“ dodaje se zarez, te riječi

„ako zakonom ili podzakonskim aktima nije drugačije propisano“.

Članak 4.

1. Međunaslov iznad članka 138. „POLAGANJE PREDMETNIH I RAZREDNOG

ISPITA“ mijenja se i glasi: „POLAGANJE PREDMETNIH, DOPUNSKIH, RAZLIKOVNIH ISPITA I RAZREDNOG ISPITA“.

1. U članku 138. stavak 1. mijenja se i glasi: „Predmetni, dopunski i razlikovni ispit

polaže se pred odgovarajućim predmetnim nastavnikom.

1. U članku 138.iza stavka 3. dodaje se stavak 4. koji glasi: „Na polaganje

predmetnog,dopunskog i razlikovnog ispita pred povjerenstvom primjenjuju se članci 126. do 132. ovoga Statuta osim članka 126. stavka 2., članka 129. stavka 1. i članka 130. stavka 4.

Članak 5.

Izmjene i dopune Statuta Srednje škole „Ivan Seljanec“ Križevci stupaju na snagu osmog dana od dana objave na oglasnoj ploči.

 Predsjednica Školskog odbora

 Ljiljana Rodzinec, prof.

KLASA: 012-03/16-01/2

URBROJ: 2137-55-16-1

Križevci, 5. 4. 2016.